Koprivnicų-Križevcų apskritis
Koprivnicų–Križevcų apskritis (kroat. Koprivničko-križevačka županija) – apskritis šiaurės Kroatijoje. Pavadinta pagal du didžiausius apskrities miestus: Koprivnicą ir Križevcus. Koprivnica yra oficiali apskrities sostinė. Pirmą kartą paminėta 1272 m. Vladislovo IV dokumente. Koprivnicų–Križevcų apskritis šiaurėje ribojasi su Medžimurje, šiaurės vakaruose su Varaždinu, pietvakariuose su Zagrebo apskritimi, pietuose su Bjelovaru–Bilogoru, pietryčiuose su Virovitica–Podravina bei rytuose su Vengrija. 2001 m. duomenimis, srityje gyveno 96 % kroatų, 1,9 % serbų ir 0,9 % kitos tautybės.